સારાંશ માટે દસ્તાવેજ: રુબા બીબી નાની ઉંમરે લગ્ન કરવા જ માગતાં નહોતાં. 

તેમણે યુનિવર્સિટીમાંથી એ- લેવલ કરવાની તૈયારી કરી હતી. પરંતુ માધ્યમિક શિક્ષણ પૂર્ણ થાય તે પહેલાં જ તેમનાં માતાપિતાએ પાકિસ્તાનમાં તેમના પિતરાઈ ભાઈ સાકિબ મહેબૂબ સાથે તેમનાં લગ્ન કરાવી દીધા. 

રુબાનો જન્મ બ્રૅડફૉર્ડમાં થયો હતો અને તેમણે ત્યાંથી જ શિક્ષણ મેળવ્યું હતું. 

લગ્ન પહેલાં રુબા માત્ર બે વખત જ પાકિસ્તાન ગયાં હતાં. 

એક વખત જ્યારે તેમની ઉંમર ચાર વર્ષની હતી અને બીજી વખત જ્યારે તેઓ 12 વર્ષનાં હતાં.

રુબાને યાદ પણ ન હતું કે જેમની સાથે તેમની સગાઈ થઈ, તે વ્યક્તિ કેવી દેખાય છે અને રુબાએ ક્યારેય તેમની સાથે એકલતામાં સમય પણ  વિતાવ્યો ન હતો. 

રુબાની ઉંમર 17 વર્ષની હતી અને સાકિબ 27 વર્ષના હતા. સાકિબ વ્યવસાયે એક ડ્રાઇવર હતા. 

તેઓ તે સમયને યાદ કરે છે, "હું ખૂબ જ ડરેલી હતી કેમ કે હું તેમને ઓળખતી ન હતી."

"હું ખૂબ જ શરમાળ હતી. હું કોઈ સાથે વધારે વાત કરતી ન હતી અને આ પહેલા મને ક્યારેય છોકરાઓ સાથે વાત કરવામાં રસ પણ રહ્યો નહતો." 

"હું ખૂબ જ ડરેલી હતી. મેં મારા માતા પિતાને આજીજી કરી કે મને પહેલાં મારું શિક્ષણ પૂર્ણ કરી લેવા દો પછી મારા લગ્ન કરાવી દેજો, પરંતુ તેમણે મારી એક વાત ન સાંભળી."

તમે આ વાંચ્યું કે નહીં?

પાકિસ્તાન ગયા બાદ ત્રણ મહિનામાં તેઓ ગર્ભવતી થઈ ગયાં હતાં. બે મહિના બાદ તેઓ બ્રૅડફૉર્ડ પરત ફર્યાં.

આટલી જલદી બાળક હોવાના સમાચારથી તેમને આશ્ચર્ય પણ થયો અને ખુશી પણ થઈ હતી. 

2007માં તેમના દીકરા હસનનો જન્મ થયો. પહેલાં તો તેમને લાગ્યું કે જાણે બાળકને ખૂબ ઊંઘ આવે છે અને તેને દૂધ પીવામાં થોડી મુશ્કેલી થાય છે. 

રુબા કહે છે, "મને લાગ્યું કે જાણે આ બધી વસ્તુ સામાન્ય બાબત છે."

થોડાં અઠવાડિયા બાદ તેઓ બાળકના ચેક-અપ માટે ડૉક્ટર પાસે ગયાં. ડૉક્ટરે હસનની તપાસ કરી. તેમણે જોયું કે તેના નિતંબ કડક લાગી રહ્યા હતા. 

જ્યારે બીમારી વિશે ખબર પડી

રુબા જણાવે છે, "મને લાગ્યું કે કોઈ સામાન્ય બીમારી હશે. તેમણે કેટલાક ટેસ્ટ કર્યા અને મને બોલાવવામાં આવી. મને કહ્યું કે ટેસ્ટના પરિણામ જાણવા માટે વૉર્ડમાં જવું પડશે."

"જ્યારે હું અંદર ગઈ તો ડૉક્ટરે જણાવ્યું કે ખૂબ ખરાબ સમાચાર છે. તેમણે મને એક કાગળ હાથમાં આપ્યો અને કહ્યું કે બાળક ખૂબ જ દુર્લભ સ્થિતિમાં છે." 

"મને કંઈ સમજાયું નહીં અને હું રડવા લાગી. ઘરે પહોંચતાં જ મેં પાકિસ્તાન મારા પતિને ફોન લગાવ્યો, જેમણે મને ચૂપ કરી."

"તેમણે કહ્યું કે દરેક...\nદસ્તાવેજની સમાન ભાષામાં સારાંશ:
રુબા અને સાકિબ એવા જીન્સ સાથે જીવી રહ્યાં છે કે જેના કારણે તેમનાં બાળકનું નાનપણમાં જ મૃત્યુ થઈ શકે છે. તેઓ પહેલાંથી જ પોતાનાં ત્રણ બાળકોને ગુમાવી ચૂક્યાં છે. હવે રુબા એક સ્વસ્થ ગર્ભ માટે આઈવીએફની મદદ લેવા માગે છે. સાકિબને અલ્લાહ પર પુરો ભરોસો છે અને કેટલાક સંબંધીઓ ઇચ્છે છે કે તેમણે બીજા લગ્ન કરી લેવા જોઈએ.